રાજપીપળા નગર પાલિકામા઼ પ્રમુખ-ઉપપ્રમુખની ચૂંટણીમાં ભાજપના જ ચાર અસંતુષ્ટ સભ્યોને રાજીનામું સ્વીકારી લીધુ હોવાનું જણાવી મતદાન માટે પ્રવેશઁવા ન દેતાં ભારે તડાફડી સર્જાઇ હતી. ભાજપ-કોંગ્રેસના અજ્ઞાત વાસના સભ્યોના આગમન સાથે જ પાલિકામાં ગરમાવો આવી ગયો હતો. દરમિયાન ભાજપના 4 સભ્યોના ટેકાથી કોંગ્રેસ-અપક્ષ પોતાનું બોર્ડ બનાવશે એવી ચર્ચાઓએ જોર પકડ્યું હતું. ત્યારે ભાજપના ચાર સભ્યો આવતાં જ તેમને રોકવામાં આવતાં મામલો બીચક્યો હતો અને સાંસદ વસાવા સાથે કોંગી સભ્યોને ભારે ચડસાચડસી થઇ હતી. જોકે બાદમાં પોલીસ આવી પહોંચતાં જ મામલો થાળે પડ્યો હતો. જોકે અંતે પોતાના જ અસંતુષ્ટ સભ્યોના જબરજસ્તીથી રાજીનામાં લઇ લોકશાહીને નેવે મૂકી ભાજપે સત્તાના જોરે સત્તા હાંસલ કરી હતી. અને પ્રમુખ પદ જીગીશ ભટ્ટ અને ઉપપ્રમુખ પદે સપના વસાવાનાી વરણી કરી હતી. પરંતુ આ ચૂંટણી પ્રક્રિયાનો વિરોધ કરી કોંગ્રેસ જૂથ હાઇકોર્ટ માં જતા રાજપીપલા નગરપાલિકા ની ચૂંટણી પણ કર્ણાટક વાળી થશે તો ભાજપ નેતાઓનું જ નાક કાપાસે તે ચોક્કસ છે.